**A büntetés-végrehajtás országos parancsnokának  
38/2015. (V.20.) OP**

***s z a k u t a s í t á s a***

***a fogvatartottak Metadon kezeléséről***

A büntetés-végrehajtási szervezet belső szabályozási tevékenységéről szóló 2/2013. (IX.13.) BVOP utasítás 7. pontja alapján - a fogvatartottak ópiát-fogyasztással összefüggésben jelentkező Metadon kezelésére, az Egészségügyi Minisztérium által e tárgyban kiadott (Egészségügyi Közlöny 2008. év 3. szám) módszertani levelében foglaltak büntetés-végrehajtási intézetben történő végrehajtása érdekében - kiadom az alábbi szakutasítást.

1.  A Metadon kezelést, mint az ópiát-függőség egyik lehetséges terápiáját a büntetés-végrehajtási intézetnek/intézménynek (a továbbiakban: bv. intézet) biztosítania kell, ha a fogvatartott befogadásakor a drog-ambulancia Metadon kezelés folytatására szóló javaslatával jelentkezik, vagy az Igazságügyi Megfigyelő és Elmegyógyító Intézet szakorvosa javasolja, és ehhez írásos beleegyezését adja.

2.  A kezeléseket a módszertani levélben a Metadon beszerzésére, tárolására és alkalmazására kijelölt terápiás helyeken kell elvégeztetni. E szakfeladatra - működési engedély hiányában - a bv. intézetek nem jogosultak.

3.  A Metadon kezelés végrehajtására a bv. intézetnek az 1. pontban meghatározott esetekben kell a fogvatartottat a területileg kijelölt drogambulanciára, illetve addiktológiai vagy pszichiátriai szakellátó helyre előállítania.

4.  A szakutasítás a kiadás napján lép hatályba.

5.  Hatályát veszti a fogvatartottak Metadon kezeléséről szóló 1-1/15/2009. (V.13.) OP intézkedés.

**Csóti András bv.vezérőrnagy**országos parancsnok